JEDRNI KORIDORJI
Koridor Sava
Predlog jedrnega TEN_T železniškega koridorja Sava: Salzburg–Beljak–Jesenice–Ljubljana–Dobova–Zagreb.
VEČ O KORIDORJU
Koridor Sava je znan tudi kot koridor X, za katerega obstaja zelo močan interes za tovorni promet. Glede potniškega prometa moramo vedeti, da smo imeli na tem koridorju še v 1980-ih 30 povezav dnevno na relaciji München–Beograd. Danes imamo iz Ljubljane v München tri povezave, le eno brez transferja. Iz Ljubljane v Zagreb imamo dnevno le tri vlake, do Beograda trenutno ni železniških povezav. Koridor ima v Sloveniji tri obstoječe proge oz. trase. Predor Karavanke, ki je obnovljen, a kot enotirni, čeprav je bil v osnovi dvotirni in je proga med Jesenicami in predorom dvotirna ter elektrificirana. Proga Ljubljana–Jesenice je enotirna in elektrificirana in se vpisuje oz. nadgrajuje v jedrni TEN-T (trenutno je vpisana v celoviti TEN-T). Slovenske železnice že načrtujejo tudi vpis drugega tira te proge v prostor. Proga Ljubljana–Zidani most–Dobova je dvotirna in elektrificirana, odsek do Zidanega mosta je po strateških dokumentih v Republiki Sloveniji sicer predviden kot štiri tirni. Jeseni 2021 je pristojni minister za infrastrukturo, Jernej Vrtovec, predal vlogo za vpis tega koridorja v jedrni TEN-T, z uradnim imenom Alpsko–Jugovzhodni koridor, evropski komisarki za promet Adini Vălean.